**Nagradna igra Studenca ulazi u završnicu: do 26. veljače traje prilika za osvajanje posljednjih 100 nagrada**

*Do danas je čak 300 kupaca nagrađeno s ukupno 30 tisuća eura, a preostalih 10 tisuća eura čeka one najsretnije u posljednjem krugu nagradne igre „I sitno i bitno i dobitno“*

**Omiš, 20. veljače 2025. –**Studenac market podsjeća sve kupce da sudjeluju u posljednjem krugu nagradne igre **„I sitno i bitno i dobitno“**, u kojoj je do danas čak 300 kupaca u tri tjedna osvojilo po 100 eura. Nagradna igra započela je 30. siječnja, a traje do 26. veljače. Odvija se u svim trgovinama Studenca, a i u posljednjem krugu sudjelovati mogu kupci koji će u narednih tjedan dana kupovati proizvode robne marke Studenca pod oznakom „I kvalitetno i povoljno“. Ukupni nagradni fond iznosi 40.000 eura, a igra će konačno rezultirati s ukupno 400 sretnih dobitnika u nepunih mjesec dana.

Kako bi sudjelovali u nagradnoj igri, potrebno je da kupci u Studencu odaberu barem tri proizvoda sa spomenutom oznakom i pošalju SMS s ključnom riječi STUDENAC, brojem računa i osobnim podacima (ime i prezime, adresa) na 60777 ili ispune obrazac na [mrežnoj stranici Studenca.](https://www.studenac.hr/i-sitno-i-bitno-i-dobitno) Sudjelovanje je moguće neograničen broj puta unutar jednog tjedna, a svi dobitnici će biti objavljeni na mrežnoj stranici Studenca.

Studenac market u svom asortimanu broji preko 40 vlastitih robnih marki koje pokrivaju sve od hrane do higijene, a unutar kojih je moguće pronaći više od 400 proizvoda najbolje vrijednosti za novac. Neke od najpopularnijih Studenac robnih marki su: Moje Jutro (mlijeko, mliječni namazi, sirevi); Let's Party (grickalice); Bon Gusto (slatkiši, keksi); Nuvolette (ubrusi, maramice, toaletni papir); Vauuu i Mijauu (pseća i mačja hrana), Caffeamo, Teamo (kave, čajevi) i Oliveta (masline i ulje).

Kroz nagradnu igru kupce se potiče da upoznaju i isprobaju proizvode Studenac brendova koji su pažljivo birani kako bi zadovoljili potrebe suvremenih potrošača.

Uz to, unutar aplikacije Moj Studenac kupcima je osiguran i dodatni popust u iznosu od 5 posto na svaku kupnju.

**Kontakt za medije:**

Tatjana Spajić

Direktorica korporativnih komunikacija Studenca  
[tatjana.spajic@studenac.hr](mailto:tatjana.spajic@studenac.hr)

Ružica Ilak, Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**O Studencu:**

Studenac je hrvatski maloprodajni lanac osnovan 1991. godine u Omišu.

Od 2018. godine, kada je započela sveobuhvatna transformacija poslovanja kompanije obilježena brojnim akvizicijama i organskim rastom diljem Hrvatske, Studenac započinje svoj put prema današnjoj poziciji trgovačkog lanca s najvećim brojem trgovina na tržištu.

Studenac se ponosi praktičnim i dostupnim trgovinama koje zadovoljavaju svakodnevne potrebe kupaca, odražavajući svoju usmjerenost na kupca kroz prepoznatljivu ponudu i jedinstveni koncept „I sitno i bitno“. Nastavno na kontinuirani rast i inovacije koje se temelje na jedinstvenom formatu susjedske trgovine, Studenac se pozicionirao kao vodeći lanac na hrvatskom maloprodajnom tržištu. Zahvaljujući procesima digitalizacije poslovanja koji su danas ugrađeni u DNK Studenca, kompanija je danas jedna od najbrže rastućih sudionika u širenju hrvatskog prehrambenog sektora.

U proteklih šest godina, tvrtka je više nego utrostručila broj svojih trgovina, zaključivši osam značajnih akvizicija koje su rezultirale preuzimanjem preko 650 trgovina te otvorivši gotovo 400 trgovina organskim rastom.

Krajem 2024. godine tvrtka je upravlja s oko 1.400 trgovina diljem Hrvatske i Slovenije i zapošljavala preko 6.700 djelatnika. Studenac je tako učvrstio svoju prisutnost u lokalnim zajednicama, od urbanih centara poput Zagreba i Splita do ruralnih regija s nižom gustoćom stanovništva.

Od 2018. godine, Studenac je u vlasništvu fonda kojim upravlja tvrtka Enterprise Investors, jedan od najvećih investicijskih fondova privatnog kapitala u Srednjoj i Istočnoj Europi.